

ที่ มท ๐๘10.6/ว กระทรวงมหาดไทย

ถนนอัษฎางค์ กทม. 10200

กรกฎาคม ๒๕63

เรื่อง การจัดพิธีเปิดซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงมหาดไทย ด่วนที่สุด ที่ มท 0810.6/ว 0408 ลงวันที่ 21 มกราคม 2563

2. หนังสือกระทรวงมหาดไทย ด่วนที่สุด ที่ มท 0810.6/ว 2087 ลงวันที่ 7 เมษายน 2563

สิ่งที่ส่งมาด้วย 1. (ร่าง) กำหนดการพิธีเปิดซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธี   
 บรมราชาภิเษก จำนวน 1 ฉบับ 2. (ร่าง) คำกล่าวการเปิดซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธี   
 บรมราชาภิเษก จำนวน 1 ฉบับ

3. แนวทางการรายงานผลการจัดพิธีเปิดซุ้มประตูเมืองเฉลิมพระเกียรติ เนื่องในโอกาส  
 มหามงคลพระราชพิธีบรมราชาภิเษก ครบรอบ 1 ปี จำนวน 1 ฉบับ

ตามที่กระทรวงมหาดไทยได้แจ้งให้จังหวัดเตรียมการจัดพิธีเปิดซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษกครบรอบ 1 ปี เพื่อถวายเป็นพระราชกุศล โดยให้จังหวัดบูรณาการทุกภาคส่วนร่วมกิจกรรม และแจ้งให้จังหวัดเลื่อนการจัดพิธีเปิดโครงการซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ครบรอบ 1 ปี เพื่อถวายเป็นพระราชกุศล ออกไปจนกว่าสถานการณ์การระบาดของโรคติดเชื้อไวรัสโคโรนา 2019 จะคลี่คลายไปในทางที่ปลอดภัย ความละเอียดแจ้งแล้ว นั้น

กระทรวงมหาดไทย พิจารณาแล้วเห็นว่า ปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 ภายในประเทศได้คลี่คลายลง และด้วยวันอังคารที่ 28 กรกฎาคม 2563 เป็นวันเฉลิม  
พระชนมพรรษาพระบาทสมเด็จพระเจ้าอยู่หัว เพื่อให้ส่วนราชการและหน่วยงานภาครัฐได้ร่วมแสดง  
ความจงรักภักดีและสำนึกในพระมหากรุณาธิคุณที่ได้ทรงปฏิบัติพระราชกรณียกิจนานัปการ เพื่อประโยชน์สุขแห่งอาณาประชาราษฎร รัฐบาลจึงเห็นสมควรดำเนินการจัดกิจกรรมเฉลิมพระเกียรติพระบาทสมเด็จ  
พระเจ้าอยู่หัว เนื่องในวันเฉลิมพระชนมพรรษา 28 กรกฎาคม 2563 ในการนี้ กระทรวงมหาดไทยจึงกำหนดจัดพิธีเปิดซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก เพื่อถวายเป็นพระราชกุศลพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และเพื่อให้การดำเนินการดังกล่าวเป็นไปด้วยความเรียบร้อย สมพระเกียรติ จึงให้จังหวัดพิจารณาดำเนินการ ดังนี้

1. บูรณาการทุกภาคส่วนร่วมดำเนินการจัดพิธีเปิดซุ้มประตูเมืองเฉลิมพระเกียรติ   
เนื่องในโอกาสมหามงคลพระราชพิธีบรมราชาภิเษก จำนวน 1 วัน ในระหว่างวันที่ 2๘ – 31 กรกฎาคม 2563 โดยมีผู้ว่าราชการจังหวัดหรือผู้แทน เป็นประธาน

2. จัดกิจกรรมเพื่อถวายเป็นพระราชกุศล โดยดำเนินการในวันจัดพิธีเปิดซุ้มประตูเมือง  
เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ภายใต้กิจกรรม “สานพลังจิตอาสา พัฒนาภูมิทัศน์ท้องถิ่นไทย” พร้อมทั้งสานพลังจิตอาสาพระราชทาน ทั้งภาคราชการ ภาคเอกชน   
และประชาชนในพื้นที่ เพื่อดำเนินการพัฒนาปรับภูมิทัศน์บริเวณซุ้มประตูเมืองเฉลิมพระเกียรติ   
เนื่องในโอกาสมหามงคลพระราชพิธีบรมราชาภิเษก และริมทางสองฝั่งถนนให้เป็นระเบียบเรียบร้อย

/สะอาด...

- 2 -

สะอาด สวยงาม ปลอดภัยหรือสะท้อนถึงอัตลักษณ์ของจังหวัด เช่น ร่วมกันปลูกต้นไม้ ปลูกไม้ดอกไม้ประดับ   
ทำความสะอาด จัดระเบียบพื้นที่ให้เรียบร้อย สวยงาม เป็นต้น หรือกิจกรรมอื่น ๆ ตามความเหมาะสมของพื้นที่

3. ประชาสัมพันธ์เชิญชวนจิตอาสาพระราชทาน ประชาชน และภาคส่วนต่าง ๆ เข้ามามีส่วนร่วมในพิธีเปิดและร่วมกิจกรรมในวันดังกล่าว โดยพร้อมเพรียงกัน โดยให้จิตอาสาพระราชทานสวมเสื้อสีเหลือง สวมหมวก และผ้าพันคอพระราชทาน สำหรับประชาชนให้สวมเสื้อโทนสีเหลือง

4. ให้จังหวัดรายงานผลการดำเนินงานให้กรมส่งเสริมการปกครองท้องถิ่นทราบ และจัดส่งทางไปรษณีย์อิเล็กทรอนิกส์ chalermphrakiat.dla@gmail.com ด้วยอีกทางหนึ่ง ภายในวันจันทร์ที่   
3 สิงหาคม 2563

อนึ่ง ในการจัดกิจกรรมดังกล่าวให้ถือปฏิบัติตามมาตรการป้องกันโรคตามที่ทางราชการกำหนดอย่างเคร่งครัด

จึงเรียนมาเพื่อพิจารณาดำเนินการ

ขอแสดงความนับถือ

กรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. 0 2241 9000 ต่อ 4104 โทรสาร 0 2241 6930

ผู้ประสานงาน นายปวิตร เลิศอำไพนนท์